Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 205

10. évfolyam Agrár orientációs ismeretek 74 óra Agrár orientációs gyakorlatok 111 óra Elmélet és gyakorlat 185 óra AGRÁR ORIENTÁCIÓS ISMERETEK 9—10. évfolyam Célok és feladatok A szakmai orientáció a tanulók pályaválasztását segíti, a tanulóknak lehetővé teszi az agrár szakterületen a tapasztalatszerzést, a tevékenységformák, technológiák megismerését. Az Agrár orientációs ismeretek tantárgy tanításának célja, hogy megalapozza a tanulók agrárágazatra vonatkozó szakmai műveltségét, adjon lehetőséget az ismeretek alkalmazására, rendszerezésére, értékelésére, elemzésére, fejlessze a szakmacsoportos alapozó tárgyak tanulásához szükséges tudást, képességeket. Az agrárágazatok tevékenységének sokszínű, tartalmas, aktív tanulói magatartást és tanulási élményeket is eredményező bemutatásával keltse fel a tanulók érdeklődését a szakterület iránt, bizonyítsa be számukra az ágazat gazdasági jelentőségét, hosszú távú fejlődőképességét. Keltse fel az érdeklődést a szakterület elméleti alapjai iránt, mutassa be az egyes ágazatokban, munkakörökben végzett munkatevékenységeket, járuljon hozzá a tanulók egyéni életpályájának reális megtervezéséhez. Neveljen a szakmai tevékenységekkel kapcsolatban tudatos, felelősségteljes magatartásra. Az agrártermelés jelentősége, főbb ágazatai, nyersanyagai című témakörök oktatásának célja, hogy adjon lehetőséget a biológiai, kémiai, életviteli és gyakorlati ismeretek alkalmazására, mutassa be a mezőgazdasági termelés alapfolyamatait, az előállított nyersanyagokat, az élelmiszer-ipari szakterületeket, termékeket, segítse a tanulók eligazodását a hétköznapi életben. Az agrárgazdaság környezete és annak védelme témakör tanításának célja, hogy a tanulók fogadják el a környezet- és természetvédelem fontosságát, alapozza meg a környezet védelme iránti elkötelezettségüket, mutassa be a szakterület környezeti ártalmait és a környezetgazdálkodás alapjait. A Műszaki ábrázolás témakör tanításának célja, hogy a tanulók elsajátítsák a műszaki rajzok készítésének és alkalmazásának feltételéül szolgáló rajzolvasási készségeket. Hozzájárul a kreativitás, a problémafelismerő és -megoldó képesség, a képzelet, a képi gondolkodás fejlesztéséhez, nevel az igényes és szép munkára. Fejlesztési követelmények A tantárgy tanulása során fejlődjenek a tanulók szakmai tantárgyak tanulásához szükséges képességei, így különösen az ismeretelemző-értékelő gondolkodás, az önálló ismeretszerzés, az ismeretek alkalmazási képessége. Fejlessze a szóbeli és írásos szakmai kommunikációs képességeket, a rajzi képességeket. Alakuljon ki, fejlődjön, erősödjön meg a tanulók saját munkájukkal kapcsolatos igényessége, munkájuk legyen átgondolt, célszerű, eredményes, a szóbeli kommunikációban törekedjenek a nyelv, a szakkifejezések szabatos és helyes használatára, írásos munkáikban, rajzfeladataikban az igényes külalakra. A tantárgyi tevékenység során szokjanak hozzá a tanulók a számítástechnikai eszközök használatához. Alakuljon ki bennük az önálló szakmai tanulás, feladatmegoldás igénye, érezzék meg a tanulási eredmények, sikerek értékét, örömét. 2001/28/II. szám A tantárgyi tevékenység során folyamatosan erősödjék a tanulási és szakmai motiváció, váljon tudatos döntéssé a szakmaválasztás. Ismerjék meg a szakmai tevékenységek végzéséhez szükséges magatartási szabályokat, magatartásformákat. A szakmai tanulmányi tevékenység által alakuljon ki, fejlődjön és erősödjön a szakmához, a választott munkához, életpályához való kötődésük. A tanulók szeressék a természetet, tiszteljék annak értékeit, ismerjék fel és utasítsák el a környezetszennyező, természetkárosító tevékenységeket, az ilyen magatartást. Az agrártermelés jelentősége és főbb ágazatai: A tanulók tudják közismert jellemzői alapján élőszóban bemutatni a mezőgazdaságot, az erdészetet, a vadgazdálkodást, az élelmiszeripart. Értsék meg a mezőgazdasági és élelmiszer-ipari ágazatok jellemzőit, a termelés aktuális helyzetét, adottságait. Ismerjék meg az agrárgazdaságban való foglalkoztatás és pályaalkalmasság feltételeit. Nyersanyagok előállítása és feldolgozása az agrárgazdaságban: A tanulók ismerjék fel a növénytermesztési, állattenyésztési munkafolyamatokat, valamint az élelmiszer-ipari technológiai műveleteket, tudják összerendelni az ágazatokkal és a termékekkel. Tudják összevetni a háztartásban alkalmazott ételkészítési eljárásokat az ipariakkal. Az agrárgazdaság környezete és annak védelme: A tanulók tudják meghatározni az agrárgazdaság környezetét és környezetvédelmi feladatait. Értsenek egyet a környezet- és természetvédelem fontosságával, szándékaival, ismerjék meg tendenciáit, a talaj-, a víz- és a levegőszennyezés csökkentésének, a hulladékhasznosításnak, az energiagazdálkodásnak a lehetőségeit, kezdődjék meg bennük a környezet iránt felelős, cselekvő magatartás kialakulása. Műszaki ábrázolás: A tanulók értsék meg a szabványosítás fontosságát, célját, feladatát. Fejlődjék a térszemléletük, vizuális megismerő képességük, alakuljon ki vázolási készségük. Fejlődjön kézügyességük, a rajzeszközök használatának gyakorlottsága, a szépérzékük, az igényességük, az algoritmikus gondolkodási képességük, legyenek gyakorlottak a síkmértani szerkesztésekben. Tudjanak tárgyakat és különböző ábrázolási módokat, rajzokat összevetni, elemezni, értékelni.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes